CELEX: 62005TN0037
Language: lt
Date: 2005-01-21 00:00:00
Title: Byla T-37/05 Word Wide Tobacco España, S.A. 2005 m. sausio 21 d. pareikštas ieškinys Europos Bendrijų Komisijai

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/42
            
         Word Wide Tobacco España, S.A. 2005 m. sausio 21 d. pareikštas ieškinys Europos Bendrijų Komisijai
   (Byla T-37/05)
   (2005/C 82/75)
   Proceso kalba: ispanų
   2005 m. sausio 21 d. Europos Bendrijų Pirmosios instancijos teisme buvo pareikštas Word Wide Tobacco España, S.A., įsteigtos Madride (Ispanija), atstovaujamos letrados en ejercicio D. Miguel Odriozola Alén ir Madrido advokatų kolegijos advokatų Marta Marañón ir Adrian Emch, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               sumažinti pagal 2004 m. spalio 20 d. Komisijos sprendimo 3 straipsnį WWTE paskirtą baudą;
            
         
               2)
            
            
               priteisti iš Komisijos bylinėjimosi išlaidas.
            
         Pagrindai ir pagrindiniai argumentai
   Šios bylos sprendimo objektas yra toks pat kaip byloje T-24/05 Standart Comercial Corporation ir kiti prieš Komisiją
       (1).
   Pagrindai, kuriuos nurodo ieškovė, yra panašūs į nurodytus minėtoje byloje (vienodo požiūrio principo bei Reglamento Nr. 1/2003 23 straipsnio 2 dalies pažeidimas).
   Pirmiausia tvirtinama, kad Komisija, skaičiuodama baudos bazinę sumą, taikė daug aukštesnius atgrasančius koeficientus ieškovei nei kitiems ispanų perdirbėjams. Be to, ieškovės elgesys negali būti priskirtas su kontroliuojančioms įmonėms Trans-Continental Leaf Tobacco, Standart Comercial Tobacco Corporation ir Standart Comercial Corporation.
   Taip pat pabrėžiama, kad Komisija nesilaikė gairių skaičiuodama baudas ir pažeidė teisinio pasitikėjimo principą ta prasme, kad į faktą, kad tai buvo pirmas kartas, kai atliekamas tyrimas žaliavinio tabako sektoriuje, kad ieškovė nutraukė pažeidimus nuo pirmojo Komisijos įsikišimo ir kad susitarimai nebuvo taikomi 1996 m. ir 1997 m., neatsižvelgė kaip į švelninančias aplinkybes.
   
      (1)  Dar nepaskelbta Europos Bendrijų oficialiajame leidinyje.